خاریجی ایشلر ناظری مولود چاووش اوغلو هائیتی-ده اوغورلانان تورک وطنداش‌لارینی قورتارماق اوچون هائیتی-ده ایشچی قروپو یارادیلدیغینی بیلدیریب.
مولود چاووش اوغلو جمهورباشقانلیغی کومپلکسینده کئچیریلن ناظیرلر کابینه‌سی‌‌نین ایجلاسیندان سونرا ژورنالیست‌لرین سوال‌لارینی جاوابلاندیریب.
هائیتی-ده ایچری‌سینده 8 تورک وطنداشی‌نین دا اولدوغو یولجو اتوبوسونون قاچیریلماسی ایله باغلی سوا‌لی جاوابلان‌دیران چاووش اوغلو "تعقیب ائدیریک. حاضیردا هائیتی-ده ایشچی قروپو یارادیلیب" دئییب.
اینسان اوغورلوغونا سبب کیمی فیدیه احتیمالی‌نین نظردن کئچیریلدیگینی ایفاده ائدن چاووش اوغلو تورکیه وطنداش‌لاری‌نین ساغلیق دورومو ایله باغلی منفی معلومات‌لارین اولمادیغینی وورغولاییب.
خاریجی ایشلر ناظیری مولود چاووش اوغلو داها سونرا حادثه ایله باغلی هائیتی خاریجی ایشلر ناظیری ژان ویکتور گئنئوس ایله تئلئفون دانیشیغی آپاریب.
